polyglot-tagger/wikipedia-language-snippets-filtered huggingface dataset:
కార్గిల్ లడాఖ్ ప్రాంతాన్ని కలిపే భాగం. దీన్ని చేజిక్కించుకుంటే లడాఖ్ ప్రాంతం భారత్ చేజారుతుంది. సియాచిన్ గ్లేసియర్ కి వెళ్లే మార్గాలన్నీ మూసుకుపోతాయి. అప్పుడు ప్రపంచంలోనే ఎత్తైన యుద్ధ భూమి సియాచిన్ లో పాక్ జెండా ఎగురుతుంది. అందుకే పాకిస్తాన్ ఈ ఘాతుకానికి పాల్పడింది.
ఈ యుద్ధంలో ఆయనతో పాటు గ్రెనేడియర్ యోగేంద్ర యాదవ్, మనోజ్ కుమార్ పాండే, కాప్టెన్ విక్రమ్ బాత్రా, కాప్టన్ అనుజ్ నయ్యర్, మేజర్ రాజేష్ అధికారి, మేజర్ శరవణన్, స్క్వాడ్రన్ లీడర్ అజయ్ అహూజాలకు అత్యంత పరాక్రమాన్ని ప్రదర్శించారు.
నాయిబ్ సుబేదార్ సంజయ్ కుమార్, భారత సైనిక దళం లో సైనికుదు. ఆయన జూనియర్ కామిషన్డ్ ఆఫీసరుగా ఉన్నారు. ఆయన భారతదేశ అత్యున్నత సైనిక పురస్కారం పరమ వీర చక్ర ను అందుకున్నారు.
జూలై 4, 1999 న ఆయన 13వ బెటాలియన్, జమ్మూ, కాశ్మీర్ రైపిల్స్ లో సభ్యునిగా కార్గిల్ యుద్ధము సమయంలో సమతల ప్రదేశాన్ని పైభాగంలో కనుగొనే దళానికి నాయకత్వం వహించాడు.
ఒంగోలులో శర్మ కాలేజీలో చదువుతున్నపుడు నాటకాల్లో బాగా పాల్గొనేవాడు. ఆయన రాసిన మొట్టమొదటి నాటకం రక్తబలి. హరనాథ రావు దర్శకుడు టి. కృష్ణ కళాశాల రోజుల నుంచి మంచి స్నేహితులు. ఒకసారి ఇద్దరూ కలిసి అనేక నాటకాలు వేశారు. వారిద్దరూ కలిసి విజయవాడలో నాటకోత్సవాలు చూసి స్ఫూర్తి పొంది తాము కూడా మంచి నాటకాన్ని రాయాలనుకున్నారు. హరనాథ రావు దాదాపు రెండు సంవత్సరాల పాటు పరిశోధన చేసి జగన్నాథ రధచక్రాలు అనే నాటకం రాశాడు. భగవంతుని యొక్క ఉనికిని గురించి తాత్వికంగా చర్చించిన నాటకం ఇది. ఇది రాయటానికి ఈయనకు రెండేళ్ళు పట్టింది. ఈ నాటకం కొడవటిగంటి కుటుంబరావు, గోరా, ఆత్రేయ ప్రశంసలు పొందింది. ఉత్తమ నాటకంగా కన్యా వరశుల్కం ఆంధ్రప్రదేశ్ సాంస్కృతిక శాఖ నుండి పురస్కారం అందుకున్నారు. 6 నాటకాలు, 10 నాటకాలకు రచన, దర్శకత్వం చేసారు, వాటిలో నటించారు.
హరనాథ రావు 1948 జూలై 27 న గుంటూరులో జన్మించాడు. ఆయన తండ్రి రంగాచార్యులు గుమాస్తాగా పనిచేసేవాడు. తల్లి సత్యవతి దేవి సంగీత ఉపాధ్యాయురాలు. ప్రాథమిక విద్యాభ్యాసం గుంటూరులో జరిగింది. చదువుకుంటున్నప్పుడే తండ్రితో కలిసి పౌరాణిక నాటకాలు చూసేవాడు. మూడో తరగతి నుంచే నాటకాల్లో నటించడం ప్రారంభించాడు. తల్లి ప్రభావంతో ఆయనకు సంగీతం మీద కూడా ఆసక్తి కలిగింది. తల్లి ఉద్యోగ రీత్యా ఒంగోలుకు మారడంతో ఈయన కూడా ఒంగోలు చేరి శర్మ కళాశాలలో చదివాడు.
ఎం. వి. ఎస్. హరనాథ రావు నాటక రచయిత, సినీ మాటల రచయిత, నటుడు. 150 సినిమాలకు పైగా సంభాషణలు రాశాడు. ప్రతిఘటన, భారతనారి, అన్న, అమ్మాయి కాపురం ఆయన సంభాషణలు రాసిన సినిమాలు. ఈ నాలుగు సినిమాలకు ఆయనకు నంది పురస్కారాలు దక్కాయి. 20 కి పైగా సినిమాల్లో నటించాడు. ఈయన తమ్ముడు మరుధూరి రాజా కూడా సంభాషణల రచయిత.
తన 40 ఏళ్ళ సినీ ప్రస్థానంలో 80 చిత్రాలకు రచయతగా, నటుడిగా 40 చిత్రాలకు పనిచేసారు. కె.విశ్వనాధ్, కె.రాఘవేంద్రరావు, దాసరి నారాయణరావు, కోడి రామకృష్ణ, ఎ.కోదండరామిరెడ్డి, సురేష్ కృష్ణ వంటి దిగ్గజ దర్శకులతో పనిచేసిన అనుభవం ఈయన సొంతం. రచయితగా సినిమాల్లో, రంగస్థలంలో ఎన్నో పురస్కరాలు అందుకున్నాడు.
హరనాథ రావు తన స్నేహితుడైన టి. కృష్ణ ద్వారా సినీ పరిశ్రమలో 1985 లో రచయితగా అడుగుపెట్టాడు. ఒక్క సినిమా మినహాయించి ఆయన తీసిన అన్ని సినిమాలకు హరనాథ రావే సంభాషణలు రాశాడు. మరో వైపు కొన్ని సినిమాలలో కూడా నటించాడు.
ఆమెకు 2014 లో ఇండియన్ నేషనల్ సైన్స్ అకాడమీ నుండి యంగ్ సైంటిస్టు పురస్కారం లభించింది. ఈ పురస్కారం జారిస్కీ కాన్సిలేషన్ సమస్యపై చేసిన సాధనకు గానూ అందజేసారు. ఆమె కంజెక్చర్ పై చేసిన కృషికి గానూ సరస్వతీ కౌశిక్ మెడల్ ను 2013 లో అందుకున్నారు. దీనిని టి.ఐ.ఎఫ్.ఆర్ పూర్వ విద్యార్థుల అసోసియేషన్ అందజేసింది. అభివృద్ధి చెందుతున్న దేశాలకు చెందిన యువ గణిత శాస్త్రవేత్తలకు ఇచ్చే రామానుజన్ బహుమతిని 2021 లో నీనా గుప్తా అందుకుంది.
2006లో ఆమె బెటూన్ కళాశాల నుండి గణిత శాస్త్రంలో గ్రాడ్యుయేషన్ పూర్తిచేసారు. 2008 లో ఐ.ఎస్.ఐ నుండి గణిత శాస్త్రంలో పోస్టు గ్రాడ్యుయేషన్ చేసారు. తరువాత ఆమె పి.హెచ్.డి ని 2011 లో ఆల్జీబ్రా జామెట్రీ విభాగంలో పూర్తిచేసారు. ఆమె పి.హెచ్.డిని ప్రొఫెసర్ అమర్త్య కుమార్ దత్తా అధ్వర్యంలో పూర్తి చేసారు. ఆమె యొక్క పి.హెచ్.డి లో "లారెంట్ పోలినామియల్స్ లో కొన్ని ఫలితాలు", "ఖాసీ ఎ. ఆల్జీబ్రాస్" పై పరిశోధనలు చేసారు.
నీనా గుప్తా భారతదేశానికి చెందిన గణిత శాస్త్రవేత్త. ఆమె కోల్ కతా లోని ఇండియన్ స్టాటిస్టికల్ ఇనిస్టిట్యూట్ లోని గణాంక, గణిత శాస్త్ర విభాగంలో అసిస్టెంటు ప్రొఫెసరుగా ఉన్నారు. ఆమెకు యిష్టమైన గణిత విభాగం కమ్యూటేటివ్ ఆల్జీబ్రా , అఫైన్ ఆల్జీబ్రా జామెట్రీ. ఆమె ఐ.ఎస్.ఐ లో, టాటా ఇనిస్టిట్యూట్ ఆఫ్ ఫండమెంటల్ రీసెర్చ్ లో విజిటింగ్ ప్రొఫెసరుగా పనిచేసారు.
ఇతడు ఊరి బయట చేనులో గుడిసె వేసుకుని ప్రత్తి పండించి, నూలువడికి సరఫరాచేశాడు. గాంధీ హరిజన ఉద్యమం ప్రారంభించక ముందే ఇతడు తన తోట దగ్గర ఉన్న మిస్సమ్మ బంగ్లాలో ఉన్న హరిజన బాలికలకు నీటి వసతి కల్పించాడు. ఆసుపత్రిలో ఒక స్త్రీ కొడుకును కని మరణిస్తే ఆ బిడ్డను పెంచి పెద్దచేశాడు.
1930 మార్చిలో ఉప్పుసత్యాగ్రహము ప్రారంభమైంది. “ సముద్రము అందుబాటులో లేనివారు ఎక్కడికక్కడ వున్న అవకాశాలను ఉపయోగించుకొని ఉప్పు తయారు చేసుకోవచ్చు” అని ఉద్యమంలో ఒక సడలింపు ఇచ్చారు. బ్రిటీషు ప్రభుత్వం ఉప్పు తయారును నిషేధించింది. ఆ నిషేధాన్ని ధిక్కరించి అనంతపురం ఇంజనీరింగు కాలేజీ సమీపంలోని బంజరు భూమిలోని ఉప్పుమన్ను తెచ్చి తన తోటలో ఆ మట్టిని ఒడగట్టి తేటతెల్లని ఉప్పును తయారు చేసి బహిరంగంగా పొట్లాలు కట్టి ఆ ఉప్పును ఉద్యోగస్తులకు, బజార్లు తిరిగీ అమ్మాడు. ఆ విధంగా ఉప్పుసత్యాగ్రహంలో పాల్గొన్న మొట్టమొదటి వ్యక్తి జిల్లాలో ఇతడే. ఉప్పు అమ్ముతున్న 65 ఏళ్ళు పైబడ్డ వృద్ధుడైన ఎర్రమల కొండప్పను అరెస్టు చేయడానికి పోలీసులే సిగ్గుపడి అరెస్టు చేయలేదు.
1921లో మహాత్మాగాంధీ తాడిపత్రికి వచ్చినప్పుడు అతని వెన్నంటే ఉన్నాడు. సహాయ నిరాకరణోద్యమములో పాల్గొన్నాడు. బ్రిటీషుప్రభుత్వము ఇతనికి జైలు శిక్ష విధించి, బళ్ళారిజైలులో నిర్బంధించింది. ఆ జైలులో గదర్ పార్టీ వ్యవస్థాపకుడు పృథ్వీసింగ్ ఆజాద్ , హిందుస్థాన్ సోషలిస్ట్ రిపబ్లిక్ అసోసియేషన్‌కు చెందిన గయాప్రసాద్ కటియార్ లతో ఇతనికి పరిచయం ఏర్పడింది. ఎర్రమల కొండప్ప తపన, అంకిత భావము, దేశ సేవగురించి తప్ప వేరే ఏ ఆలోచన లేకపోవడం, స్వచ్ఛత వల్ల పృథ్వీసింగ్, గయాప్రసాద్ లకు చాలా ఇష్టుడు అయినాడు. వారు ఇతనికి “ కపాస్ ” బాంబులు చేయడం నేర్పించారు. అయితే గాంధీజీ అహింసా సిద్ధాంతం పట్ల అచంచల విశ్వాసంగల ఎర్రమల కొండప్ప ఆ ప్రక్రియను ఉపయోగించలేదు.
ఇతడు మధ్య తరగతి రైతు కుటుంబానికి చెందినవాడు. రెండవ తరగతి వరకు చదువుకున్నాడు. ఇంటిలో తగాదాపడి బయటకు వచ్చి పోలీసు శాఖలో కానిస్టేబుల్‌గా చేరాడు. 1902లో లోకమాన్య తిలక్ బెంగళూరు నుండి బొంబాయికి రైలులో వెళ్తూ గుంతకల్లు స్టేషన్‌లో ప్రజలనుద్దేశించి చేసిన ఉపన్యాసం విని ఇతడు ప్రభావితుడై తన ఉద్యోగానికి రాజీనామా ఇచ్చి తిలక్ ఉద్యమంలో పాల్గొన్నాడు.
ఆయన దేశ విదేశాలలో సుమారు 800 ప్రదర్శనలిచ్చాడు. ఆయనకు 2007లో యువ క్లాసికల్ డాన్స్ విభాగంలో ఆంధ్ర ప్రదేశ్ ప్రభుత్వం నుండి ప్రతిష్టాత్మకమైన ఉగాది పురస్కారం లభించింది. ఆయనకు ఏలూరులోని అభినవ నృత్య భారతి సంస్థ సన్మానం చేసింది. కటక్ లోని అంతర్జాతీయ థియేటర్ ఫెస్టివల్ లో ఆయనకు సన్మానం జరిగింది. ఆయనకు కళాంజలి సంస్థ "నాట్య విశారద" బిరుదుని యిచ్చి సత్కరించింది.
ఆయన 1982లో ప్రముఖ కూచిపూడి నాట్యాచార్యులైన వేదాంతం రాధేశ్యాం కు పెద్ద కుమారునిగా జన్మించాడు. వీరి కుటుంబం కూచిపూడి సాంప్రదాయానికి ప్రసిద్ధమైనది. ఆయన నాట్య శిక్షణను తన తండ్రివద్ద, కొన్ని నైపుణ్యాలను పద్మవిభూషణ పురస్కార గ్రహిత అయిన వెంపటి చినసత్యం, వేదాంతం రత్తయ్యశర్మ వద్ద నేర్చుకున్నాడు.
ఆయన అనేక తిల్లానాలు, తరంగాలు, అన్నమాచార్య కీర్తనలు, త్యాగరాజు కీర్తనలు మొదలగు వాటిని కంపోజ్ చేసాడు. ఆయన పార్వతీ పరిణయం, రుతు సంహారం, శ్రీ పద్మావతి వెంకటేశ్వర పరిణయం, వచ్చెను అలివేలుమంగ, నవరస ధారువులు, అప్సరస పూజా నృత్యం మొదలగు ప్రదర్శనలకు కొరియోగ్రాఫ్ చేసాడు.
ఆయన కూచిపూడి నాట్యంలో సర్టిఫికేటు కోర్సును, యక్షగానంలో పోస్టు గ్రాడ్యుయేట్ డిప్లొమా ను శ్రీ పొట్టి శ్రీరాములు తెలుగు విశ్వవిద్యాలయం నుండి చేసాడు. ఆయన బి.ఎ ను తెలుగు భాష ప్రధాన విషయంగా చేసారు. ఆయన తరువాత మృదంగంలో సర్టిఫికేటు కోర్సును చేసాడు.
నాట్యకళకే పరిమితం కాకుండా ఆయన కర్ణాటక గాత్ర సంగీతం, మృదంగ వాద్యం అంరియు నట్టువాంగం కళలలో పట్టు సాధించాడు. ఆయన గాత్ర సంగీతాన్ని శిష్టు ప్రభాకర కృష్ణ శాస్త్రి, మృదంగ వాద్యాన్ని పి.సత్యనారాయణ ల వద్ద నేర్చుకున్నారు.
ఆయన తన 17వ యేట నుంచి కూచిపూడి నాట్యాన్ని అభ్యసించాడు. తరువాత ఆంధ్రప్రదేశ్ మానవ వనరుల మంత్రిత్వశాఖ నిర్వహించే వివిధ వర్కుషాపులను నిర్వహించాడు.
బహుముఖ ప్రజ్ఞాశాలి అయిన కళాకారునిగా ఆయన నృత్యం, సంగీతం, వాద్యం కళలలో రాణిస్తూ విద్యార్థులకు శిక్షణ, కొరియోగ్రాఫ్ చేస్తుంటాడు.
ఇతడు రాజమండ్రి, అనపర్తి, మంచిలి, ఏలూరు, టెక్కలి, హైదరాబాదు మున్నగుచోట్ల అష్టావధానాలు, నవావధానం చేశాడు. ఇతని అవధానాలలో సమస్య, నిషిద్ధాక్షరి, దత్తపది, వర్ణన, న్యస్తాక్షరి, వ్యస్తాక్షరి, ఆశువు, వారగణనము, అప్రస్తుత ప్రసంగము అనే అంశాలు ఉంటాయి. ఇతడు అవధానాలలో పూరించిన పద్యాలు కొన్ని మచ్చుకు ఇలా ఉన్నాయి.
లాహోర్ తీర్మానం , ముహమ్మద్ జఫరుల్లా ఖాన్ రాయగా, బెంగాల్ ప్రధానమంత్రి ఎ.కె.ఫజలుల్ హక్ ప్రతిపాదించగా ఆలిండియా ముస్లిం లీగ్ మార్చి 22-24, 1940 సందర్భంగా లాహోరులో ఆమోదించి స్వీకరించిన లాంఛనయుత రాజకీయ ప్రకటన. తీర్మానంలో స్వతంత్ర రాష్ట్రాలను కోరుకుంది:భౌగోళికంగా అవిచ్ఛిన్నమైన విభాగాలను ప్రాంతాలుగా ఏర్పరిచి, అటువంటి ప్రాదేశిక పునర్విభజన చేసి ఇండియా వాయువ్య, తూర్పు జోన్లలో ముస్లింలు సంఖ్యాపరంగా అధికంగా ఉన్న ప్రాంతాలను స్వతంత్ర రాష్ట్రాలుగా గ్రూప్ చేసి స్వయంప్రతిపత్తి, సార్వభౌమత్వం కల్పించాలి.చౌధరీ రహ్మత్ అలీ తన పాకిస్తాన్ తీర్మానంలోనే పాకిస్తాన్ అన్న పేరును ప్రతిపాదించినా, లాహోర్ తీర్మానం తర్వాత గానీ విస్తృతమైన ప్రచారంలోకి రాలేదు.
స్టాన్లీ వోల్పెర్ట్ ప్రకారం, ఒకప్పటి హిందూ-ముస్లిం ఐక్యతా రాయబారి మహమ్మద్ అలీ జిన్నా పూర్తిగా పాకిస్తాన్ మహా నాయకునిగా రూపాంతరం చెందిన సందర్భం ఇదే.
ఈమె వరంగల్లులో 1958, ఏప్రిల్ 14వ తేదీన జన్మించింది. చిన్ననాటి నుండి ఆకాశవాణిలో ప్రసారమయ్యే తెలంగాణ ఉద్యమ సంఘర్షణలు, కవిసమ్మేళనాలను, దాశరథి, ఆరుద్ర, కొలకలూరి ఇనాక్ తదితరుల ఉపన్యాసాలకు ఆకర్షితురాలై 1969లో కాజీపేటలోని ఫాతిమానగర్‌ పాఠశాలలో 9వ తరగతి చదువుతున్న సమయంలో ప్రజాకవి కాళోజీ ధిక్కార స్వర వారసత్వాన్ని అందిపుచ్చుకుని తెలంగాణ తొలిదశ ఉద్యమంలో పాల్గొనింది. ఈమె హన్మకొండలో మహిళా భారీ బహిరంగ సభను ఏర్పాటు చేసి తెలంగాణ ఏర్పాటుపై తనకున్న మక్కువను చాటింది. అనంతరం ప్రొఫెసర్‌ జయశంకర్‌ ప్రోత్సాహంతో మలిదశ ఉద్యమంలో పాల్గొని అనేక బహిరంగ సభల్లో తన ఉపన్యాసాలతో ప్రజలను ఉద్యమం వైపు ఆకర్షితులు అయ్యేలా చేసింది.
1973లో 'చైతన్యం పడగెత్తింది' అనే తొలిరచనతో ఈమె తన సాహిత్య జీవితాన్ని ఆరంభించింది. అనంతరం "ప్రపంచమంతా పైసా మయం" అనే ఉపన్యాసాన్ని రాష్ట్ర సాంస్కృతిక రజతోత్సవాలలో ప్రదర్శించి పలువురి ప్రశంసలు అందుకుంది. నాటి నుండి సాహిత్యంపై మక్కువ పెంచుకుని తన రచనలు కొనసాగిస్తుంది. దాదాపు ఇప్పటివరకు 500పైగా కవితలు, 100పైగా వ్యాసాలు, 30పైగా కవితలు, 30కిపైగా పాటలు రాసి పాడింది.
ఈమె 1992లో కాకతీయ విశ్వవిద్యాలయంలో బోధనేతర సిబ్బంది విభాగంలో సీనియర్‌ అసిస్టెంట్‌గా ఉద్యోగంలో చేరింది. నేటికి తన సేవలను అందిస్తూనే ఉంది. 1977లో కాళోజీతో సాహిత్య పరిచయం ఏర్పడి అనేక మెళకువలను నేర్చుకుంది. ఈమె ఉద్యోగినిగా తన సేవలను అందిస్తూనే అనేక సంస్థల వివిధ హోదాలలో చురుకుగా పాల్గొంటున్నది.
అనిశెట్టి రజిత తెలంగాణ రాష్ట్ర సాధనలో కీలకపాత్ర పోషించి స్త్రీ విముక్తి, స్త్రీకి సామాజిక సమానత్వం కోసం రచనలు చేస్తున్న రచయిత్రి. ఈవిడ 2017 లో తెలంగాణ ప్రభుత్వం నుండి తెలంగాణ రాష్ట్ర విశిష్ట మహిళా పురస్కారం అందుకుంది.
చట్టముద్వారా భారతదేశానికి ప్రసాదించిన రాజ్యాంగము అటువంటి అధినివేశస్వరాజ్యము కలిగించిన రాజ్యాంగము కాదు. కీలక పరిపాలనావిషయములలో గవర్నర్ జనరల్ కు స్వబుధ్దినుపయోగించి వ్యవహరించవలయునని ఆ చట్టములో చెప్పబడియున్నది. అతనికి సహాయసలహా నిమిత్తము నియమించబడ్డ మంత్రిమండలి సలహా ప్రకారము స్వబుధ్ది కలుగదుకనుక ఎన్నుకున్న ప్రజాప్రతినిధుల సలహాను త్రోసి పుచ్చగల నిరంకుశాధికారమిచ్చినటులనే. ఆ చట్టమే బ్రిటిష్ చక్రవర్తి పేరట గవర్నర్ జనరల్కు, గవర్నరల్లకు ఇచ్చిన రాజనిర్దెశ పత్రము అనబడినది
ఆ చట్టములో గల 308 ప్రకరణలు , వాటిలోని వివిధ భాగములు , పరిఛ్చేదములు , నిబంధనలు పేర్కొనబడిన వివరాలు కొన్ని మాత్రమే ప్రజాప్రభుత్వరహితమైన రాజ్యాంగమని నిరూపించుటకు ఈ క్రింద ఇవ్వబడినవి. పూర్తి వివరాలకు మూల పుస్తకము చూడవలయును.
మొదటి ప్రదర్శన: 2014, మార్చి 20న హైదరాబాద్ అబిడ్స్ లోని గోల్డెన్ త్రెషోల్డ్ లో తిరువీర్ దర్శకత్వంలో అమ్మ చెప్పిన కథ నాటిక మొదటి ప్రదర్శన జరిగింది. తరచూ అమ్మచేసే అన్నదానాన్ని చూసి, దాని మహిమేంటో ప్రశ్నించి, అది తెలుసుకునే క్రమంలో స్వామిజీ వద్దకు వెళ్లే సమయంలో దారిలో ఎదురైన పరిస్థితులు వివిధ సమస్యలు దాటుకుంటూ స్వామిజీ వల్ల ఆ సమస్యలకు పరిష్కారాలు కనుగొనడమేకాకుండా, అన్నదాన మహిమను తెలుసుకునే దేవదత్తుడనే పిల్లాడి కథ. బమ్మడి జగదీశ్వరరావు రచించిన కథను తిరువీర్ నాటకీకరించి, దర్శకత్వం వహించారు. శ్రీమతి కళ్యాణి, జయశ్రీ, రాజ్ కుమార్, నిఖిల్ జాకబ్ తాటిపర్తి, ప్రవీణ్ కుమార్ గొలివాడ, వికాస్ చైతన్య, తిరువీర్ నటించగా. ప్రణయ్ రాజ్, రాజు కోట్ల, మల్లేశ్ బలష్టు సాంకేతిక సహకారం అందించారు.
రెండవ ప్రదర్శన: 2014, మార్చి 22న హైదరాబాద్ ఇబ్రహీంపట్నంలోని లోని గురుకుల్ విద్యాపీఠ్ లో అమ్మ చెప్పిన కథ నాటిక రెండవ ప్రదర్శన జరిగింది. తిరువీర్, ప్రణయ్, నిఖిల్ జాకబ్ తాటిపర్తి, ప్రవీణ్ కుమార్ గొలివాడ, రాజు కోట్ల, రాజ్ కుమార్ చెవుల, వికాస్ చైతన్య, జయశ్రీలు పాల్గొన్నారు.
మూడవ ప్రదర్శన: 2014, నవంబరు 15న హైదరాబాద్ అబిడ్స్ లోని గోల్డెన్ త్రెషోల్డ్ జరిగిన ‘థియేటర్ ఫెస్టివల్ ఫర్ యంగ్ ఆడియన్స్’ నాటకోత్సవంలో అమ్మ చెప్పిన కథ నాటిక మూవడ ప్రదర్శన జరిగింది. తిరువీర్, ప్రణయ్, ప్రవీణ్ కుమార్ గొలివాడ, రాజ్ కుమార్ చెవుల, సుధాకర్ తేళ్ల, శ్రీనివాస్ రేణిగుంట్ల జయశ్రీలు పాల్గొన్నారు.
తెలుగు విశ్వవిద్యాలయం లోని రంగస్థల కళాలశాఖలో ఎంఫిల్ చేస్తున్న ప్రణయ్‌రాజ్ వంగరి, తిరువీర్ లు 2014, ఫిబ్రవరి 17-23 వరకు న్యూఢిల్లీ లో జరిగిన టిఫ్లి అంతర్జాతీయ చిన్నారుల నాటకోత్సవంలో పాల్గొన్నారు. 6 రోజులపాటు జరిగిన ఈ నాటకోత్సవంలో వివిధ దేశాలకు చెందిన 20 మంది నాటక ఔత్సాహికులు హాజరయ్యారు. అక్కడి నాటకాలను చూసి స్ఫూర్తి పొందిన తిరువీర్, హైదరాబాద్ వచ్చి ప్రపంచ బాలల నాటక దినోత్సవం రోజున చిన్నారులకోసం ఒక నాటికను వేయాలనుకుంటున్న విషయం ప్రణయ్ తో చెప్పాడు.
పాప్‌కార్న్ థియేటర్, రాష్ట్ర భాషా సాంస్కృతిక శాఖ ఆధ్వర్యంలో జంట నగరాల్లోని వివిధ పాఠశాలల పిల్లల కోసం ప్రత్యేకంగా సమ్మర్ థియేటర్ వర్క్‌షాప్‌ ఏర్పాటు చేసింది. 2016 మే 1 నుండి 20 వరకు ఈ వర్క్‌షాప్ జరిగిన ఈ వర్క్‌షాప్ లో అంజిబాబు, నిఖిల్ జాకబ్ తాటిపర్తి, తిరువీర్, రాజ్‌కుమార్ చెవుల, క్రాంతికుమార్, వికాస్ చైతన్య, పవన్ రమేష్ లు విద్యార్థులకు రంగస్థల కళల్లో శిక్షణ ఇచ్చారు.
అలా తిరువీర్, ప్రణయ్ మరికొంతమంది యువకళాకారులు నిఖిల్ జాకబ్ తాటిపర్తి, ప్రవీణ్ కుమార్ గొలివాడ, రాజు కోట్ల, రాజ్ కుమార్ చెవుల, వికాస్ చైతన్య, జయశ్రీ లతో కలిసి 2014, మార్చి 20న హైదరాబాద్ అబిడ్స్ లోని గోల్డెన్ త్రెషోల్డ్ లో అమ్మ చెప్పిన కథ అనే నాటిక ప్రదర్శనతో పాప్‌కార్న్ థియేటర్ ను ప్రారంభించారు.
తెలంగాణ రాష్ట్ర చలనచిత్ర టివి నాటకరంగ అభివృద్ధి సంస్థ, తెలంగాణ రాష్ట్ర భాషా సాంస్కృతిక శాఖ ల సౌజన్యంతో పాప్‌కార్న్ థియేటర్ తిరువీర్ దర్శకత్వంలో దావత్ నాటికను రూపొందించింది. రవీంద్రనాధ్ టాగోర్ రచించిన కథను తిరువీర్ నాటకీకరించి, దర్శకత్వం వహించారు.
మొదటి ప్రదర్శన: 2014, నవంబరు 14న హైదరాబాద్ అబిడ్స్ లోని గోల్డెన్ త్రెషోల్డ్ జరిగిన ‘థియేటర్ ఫెస్టివల్ ఫర్ యంగ్ ఆడియన్స్’ నాటకోత్సవంలో నావల్ల కాదు నాటిక ప్రదర్శన జరిగింది.
పాప్‌కార్న్ థియేటర్ తెలంగాణ రాష్ట్రం హైదరాబాద్ లోని ఒక నాటక సంస్థ. తెలుగు నాటకరంగంలో కృషి చేస్తున్న యువతలో కొంతమంది కలిసి ఈ పాప్‌కార్న్ థియేటర్ ని ప్రారంభించారు.
గ్నూ కోర్ యుటిలిటీస్ లేదా కోర్‌యుటిల్స్ అనేది గ్నూ సాఫ్ట్‌వేర్ యొక్క ప్యాకేజీ, ఇందులో యునిక్స్-వంటి నిర్వాహక వ్యవస్థలకు అవసరమైన అనేక ప్రాథమిక పనిముట్లను కలిగివుంటుంది. ఇది ఇంతకు ముందున్న , , వంటి వేరు వేరు ప్యాకేజీలను కలిపివున్న సంయుక్త ప్యాకేజీ. ఆపరేటింగ్ సిస్టమ్ యొక్క ప్రాథమిక ఫైల్, షెల్, టెక్స్ట్ మానిప్యులేషన్ యుటిలిటీస్ కోర్ యుటిలిటీస్.
లినక్స్ సిస్టమ్ అడ్మినిస్ట్రేటర్ యొక్క అత్యంత ప్రాథమిక, రెగ్యులర్ గా ఉపయోగించే అనేక టూల్స్ ని కలిగి ఉంటుంది. వారి ప్రాథమిక విధులు ఒక కంప్యూటర్ నిర్వహణకు అవసరమైన అనేక విధులను నిర్వహించడానికి అనుమతిస్తాయి, వీటిలో టెక్ట్స్ ఫైళ్లు, డైరెక్టరీలు, డేటా స్ట్రీమ్ లు, నిల్వ మీడియా, ప్రాసెస్ నియంత్రణలు, ఫైల్ వ్యవస్థలు, ఇంకా ఎన్నింటినో నిర్వహిస్తుంది.
1980 డిసెంబరు 31 నాటికి మండల్ కమీషన్ తమ నివేదిక సమర్పించారు. అప్పటికే నివేదికకు ఆదేశించిన మొరార్జీ దేశాయ్ ప్రభుత్వం కూలిపోయింది, ఎన్నికల్లో ఇందిరా గాంధీ విజయం సాధించి ప్రభుత్వం ఏర్పాటుచేసింది. ఇందిరా గాంధీ, ఆ తర్వాత ప్రధాని అయిన రాజీవ్ గాంధీ ప్రభుత్వాలు ఈ నివేదికను ఆమోదించకుండా పక్కనపెట్టారు. 1990 ఆగస్టులో వి.పి.సింగ్ ప్రభుత్వం నివేదికను అమలుచేయడానికి నిర్ణయించుకున్నట్టు ప్రకటించాకా విస్తృతంగా విద్యార్థుల ఆందోళన ప్రారంభమైంది. భారత జనాభాలో 55 శాతం మంది ప్రజలు ఆర్థికంగానూ, సామాజిక నేపథ్యం పరంగానూ వెనుకబడి ఉన్నారని చెప్పిన ఈ నివేదిక మొత్తం పబ్లిక్ సెక్టార్లో ఉన్న 5 శాతం ఉద్యోగాలకు మాత్రమే ఈ రిజర్వేషన్ వర్తింపజేస్తోందన్న విషయం భారతీయులకు పెద్ద ఎత్తున తెలిసిరాలేదు. కాంగ్రెస్, బీజేపీ సహా వివిధ ప్రతిపక్ష పార్టీల యువజన విభాగాలు కూడా వ్యతిరేకించి ఆందోళనలు చేసిన పక్షాల్లో ఉన్నాయి. పలువురు విద్యార్థులు ఆందోళనలో భాగంగా ఆత్మహత్యలు చేసుకున్నారు.
మండల్ కమీషన్ భారతదేశంలో 1979లో అప్పటి ప్రధానమంత్రి మొరార్జీ దేశాయ్ నేతృత్వంలోని జనతా పార్టీ ప్రభుత్వం సామాజికంగా, విద్యాపరంగా వెనుకబడిన తరగతులను గుర్తించమన్న ఆదేశంతో ఏర్పాటుచేసింది. దానికి భారత పార్లమెంటేరియన్ బి.పి.మండల్ కుల వివక్షను తగ్గించేందుకు సీట్ రిజర్వేషన్లు, కోటాలు ఏర్పరిచడమనే లక్ష్యాన్ని, సాంఘిక, ఆర్థిక, విద్యాపరమైన 11 సూచికలు ఆధారంగా వెనుకబాటు తనాన్ని మదించే పనిచేసిన ఈ కమిటీకి నేతృత్వం వహించారు. మండల్ కమీషన్ కులం, ఆర్థిక, సామాజిక పారామితులను ఆధారం చేసుకుని 1980 నాటికి భారతదేశ జనాభాలో 52 శాతం ప్రజలను ఓబీసీ లుగా గుర్తించింది. ఓబీసీలకు కేంద్ర ప్రభుత్వ ఉద్యోగాల్లోనూ, పబ్లిక్ సెక్టార్ సంస్థల్లోనూ 27 శాతం రిజర్వేషన్లు కల్పించాలని మండల్ కమీషన్ సిఫారసు చేసింది. ఈ సిఫారసు ప్రకారం ఈ 27 శాతం కలుపుకుని షెడ్యూల్డ్ కులాలు, షెడ్యూల్డ్ తెగలు, ఓబీసీల రిజర్వేషన్లు మొత్తం 49 శాతానికి చేరతాయి.
సుప్రీంకోర్టు తాత్కాలికంగా నివేదిక అమలును నిలిపివేస్తూ స్టే ఇచ్చింది. 1992లో కేంద్ర ప్రభుత్వ రంగ సంస్థల ఉద్యోగ నియామకాల్లో ఈ సిఫార్సులు అమలుచేయడంతో వీటి అమలు ప్రారంభమైంది. మండల్ కమీషన్ నివేదిక, దాని అమలు జరగడానికన్నా ముందే ఆర్థికంగా వెనుకబడిన వర్గాలకు ఓబీసీ పేరిట అత్యధిక స్థాయిలో రిజర్వేషన్లు అమలుచేయడం అన్నది జరిగింది. ఉదాహరణకు 1980లో కర్ణాటక రాష్ట్రంలో ఆర్థికంగా, విద్యాపరంగా వెనుకబడిన తరగతులకు 48 శాతం రిజర్వేషన్లు అమలయ్యాయి, దీనికి తోడు మరో 18 శాతం ఇతర బలహీన వర్గాలకు రిజర్వ్ చేశారు.
లాదునూర్లో ఉన్న ఒకప్రాథమిక ఆరోగ్య కేంద్రంలో ఇద్దరు డాక్టర్లు, ఆరుగురు పారామెడికల్ సిబ్బందీ ఉన్నారు. ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఒకరు పారామెడికల్ సిబ్బంది ఉన్నారు.సంచార వైద్య శాల గ్రామం నుండి 5 కి.మీ. లోపు దూరంలో ఉంది. పశు వైద్యశాల గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
గ్రామంలో ఒక ప్రైవేటు బాలబడి ఉంది. ప్రభుత్వ ప్రాథమిక పాఠశాలలు రెండు, ప్రైవేటు ప్రాథమిక పాఠశాల ఒకటి, ప్రభుత్వ ప్రాథమికోన్నత పాఠశాల ఒకటి, ప్రైవేటు ప్రాథమికోన్నత పాఠశాల ఒకటి, ప్రభుత్వ మాధ్యమిక పాఠశాల ఒకటి ఉన్నాయి. ఒక ప్రైవేటు జూనియర్ కళాశాల ఉంది.సమీప ప్రభుత్వ ఆర్ట్స్ / సైన్స్ డిగ్రీ కళాశాల చేర్యాలలోను, ఇంజనీరింగ్ కళాశాల సిద్ధిపేటలోనూ ఉన్నాయి. సమీప వైద్య కళాశాల, మేనేజిమెంటు కళాశాల, పాలీటెక్నిక్ వరంగల్లో ఉన్నాయి.సమీప వృత్తి విద్యా శిక్షణ పాఠశాల చేర్యాలలోను, అనియత విద్యా కేంద్రం, దివ్యాంగుల ప్రత్యేక పాఠశాల‌లు వరంగల్లోనూ ఉన్నాయి.
లాదునూర్లో పోస్టాఫీసు సౌకర్యం ఉంది. సబ్ పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామానికి 5 కి.మీ. లోపు దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 నుండి 10 కి.మీ. దూరంలో ఉన్నాయి.
2016 అక్టోబరు 11న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత వరంగల్ జిల్లా లోని ఇదే మండలంలో ఉండేది.
గూగుల్ బుక్ సెర్చ్ ఇప్పటికీ బీటాలో ఉంది, కానీ అంతర్లీన డేటాబేస్ పెరుగుతూనే ఉంది. గూగుల్ బుక్ సెర్చ్ పబ్లిక్ డొమైన్‌లో రచనలు కంటెంట్ ఉచిత పూర్తి-టెక్స్ట్ బ్రౌజింగ్ ఆకృతిలో డౌన్‌లోడ్ చేయడానికి అనుమతిస్తుంది. యునైటెడ్ స్టేట్స్ వెలుపల ఉన్న వినియోగదారుల కోసం, గూగుల్ వారి పని యూజర్ దేశ చట్టాలను ఉల్లంఘించకుండా చూసుకోవాలి. గూగుల్ బుక్ సెర్చ్ సపోర్ట్ గ్రూప్ సభ్యుల ప్రకారం: “ఒక పుస్తకం పబ్లిక్ డొమైన్‌లో ఉందా అనేది చాలా కష్టమైన చట్టపరమైన సమస్య. ఈ పుస్తకం పబ్లిక్ డొమైన్‌లోకి ప్రవేశించిందని మేము నిర్ధారించుకునే వరకు మేము దానిని జాగ్రత్తగా నిర్వహిస్తాము. " అక్టోబర్ 2019 నాటికి, గూగుల్ 15 సంవత్సరాల గూగుల్ బుక్స్ జరుపుకుంది స్కాన్ చేసిన పుస్తకాల సంఖ్యను 40 మిలియన్లకు పైగా టైటిల్స్ గా అందించింది
ప్రాజెక్ట్ ద్వారా, కాపీరైట్ స్థితితో సంబంధం లేకుండా లైబ్రరీ పుస్తకాలు కొంతవరకు విచక్షణారహితంగా డిజిటలైజ్ చేయబడ్డాయి, ఇది గూగుల్‌పై అనేక వ్యాజ్యాలకు దారితీసింది. 2008 చివరి నాటికి, గూగుల్ ఏడు మిలియన్లకు పైగా పుస్తకాలను డిజిటలైజ్ చేసిందని, వాటిలో పది మిలియన్లు మాత్రమే పబ్లిక్ డొమైన్‌లో పనిచేస్తున్నాయని తెలిపింది. మిగిలిన వాటిలో, ఒక మిలియన్ కాపీరైట్ ముద్రణలో ఉన్నాయి, ఐదు మిలియన్లు కాపీరైట్లో ఉన్నాయి, కాని ముద్రణలో లేవు. 2005 లో, రచయితలు ప్రచురణకర్తల బృందం కాపీరైట్ చేసిన రచనలపై ఉల్లంఘన కోసం గూగుల్‌పై ఒక ప్రధాన తరగతి-చర్య దావాను తీసుకువచ్చింది. గూగుల్ "అనాథ రచనలు" - కాపీరైట్ క్రింద ఉన్న పుస్తకాలను సంరక్షిస్తోందని వాదించారు, కాని దీని కాపీరైట్ హోల్డర్లు ఉండలేరు
వినియోగదారులు గూగుల్ బుక్ సెర్చ్‌లో పుస్తకాల కోసం కూడా శోధించవచ్చు. గూగుల్ బుక్ సెర్చ్ ఫలిత సూచికపై క్లిక్ చేయడం ద్వారా పేజీని తెరుస్తుంది, వినియోగదారులు పుస్తకంలోని పేజీలను సంబంధిత ప్రకటనలను చూడటానికి అనుమతిస్తుంది, ప్రచురణకర్త వెబ్‌సైట్ పుస్తక దుకాణానికి లింక్ చేస్తుంది. పుస్తకాలు ముద్రించబడకుండా నిరోధించడానికి గూగుల్ వెబ్ పేజీ వీక్షణల సంఖ్యను పరిమితం చేస్తుంది టెక్స్ట్ కంటెంట్ కాపీరైట్‌ను రక్షిస్తుంది వివిధ యాక్సెస్ పరిమితులు భద్రతలను దాటడానికి వినియోగదారు వినియోగ రికార్డులను ప్రాతిపదికగా ట్రాక్ చేస్తుంది.
జూలై 2016 లో, డేవిడ్ కామెరాన్ రాజీనామా చేసిన తరువాత, మే కన్జర్వేటివ్ పార్టీ నాయకురాలిగా ఎన్నికైంది. మార్గరెట్ థాచర్ తరువాత కు రెండవ మహిళా ప్రధానమంత్రి అయింది. దేశం లోని నాలుగు అతి పెద్ద పదవుల్లో రెండింటిని పొందిన ఏకైక మహిళ ఆమె. యూరోపియన్ యూనియన్ నుండి యుకెను ఉపసంహరించుకునే ప్రక్రియను మొదలుపెడుతూ, మార్చి 2017 లో ఆర్టికల్ 50 ను ప్రారంభించింది. తరువాతి నెలలో, బ్రెక్సిట్ చర్చలలో తనను బలోపేతం చేసుకోవడం కోసం, తన " బలమైన, స్థిరమైన " నాయకత్వాన్ని ఎత్తిచూపే లక్ష్యంతోనూ ఆమె సార్వత్రిక ఎన్నికలను ప్రకటించింది. ఎన్నికల ఫలితాలు హంగ్ పార్లమెంటుకు దారి తీసాయి. 1983 తరువాత, పార్టీ అత్యధిక ఓట్ల శాతం సాధించినప్పటికీ కన్జర్వేటివ్ సీట్ల సంఖ్య 330 నుండి 317 కు పడిపోయింది. డెమోక్రటిక్ యూనియన్ పార్టీ మద్దతుతో ఆమె ప్రభుత్వం ఏర్పాటు చేసింది. 2018 డిసెంబరులో కన్జర్వేటివ్ ఎంపీల నుండి అవిశ్వాస తీర్మానంపై ఆమె గెలుపొందింది. 2019 జనవరిలో ప్రతిపక్ష నాయకుడు జెరెమీ కార్బిన్ ప్రవేశపెట్టిన అవిశ్వాస ఓటు నుండి బయటపడింది.
13 ఏళ్ల వయస్సులో, ఆమె మాజీ హాల్టన్ పార్క్ గాళ్స్ గ్రామర్ స్కూల్ లో సీటు దక్కించుకుంది . మే ఆక్స్ఫర్డ్ విశ్వవిద్యాలయంలో చదివింది. సెయింట్ హ్యూస్ కాలేజీలో భూగోళ శాస్త్రం చదివింది. 1977 లో రెండవ తరగతి పట్టా పొందింది. పకెట్ మనీ కోసం ఆమె శనివారం ఒక బేకరీలో పనిచేసింది. ఆమె "పొడవైన, ఫ్యాషన్ లను ఇష్టపడే యువతి, ఆమె చిన్నప్పటి నుంచీ మొదటి మహిళా ప్రధానమంత్రి కావాలన్న తన ఆశయం గురించి మాట్లాడేది" అని ఆమె గురించి తెలిసిన వారు అంటారు. ఒక విశ్వవిద్యాలయ స్నేహితుడు పాట్ ఫ్రాంక్లాండ్ ప్రకారం: "ఆమెకు రాజకీయ అభిలాషలు లేని సమయం నాకు గుర్తులేదు. ఆ సమయంలో, మార్గరెట్ థాచర్ మొదటిసారిగా అక్కడికి వచ్చినప్పుడు ఆమెకు చాలా చిరాకు వచ్చింది "
థెరెసా, పెట్టుబడి సంబంధాల నిర్వాహకుడైన ఫిలిప్ మే ను పెళ్ళి చేసుకుంది. అతడు సెప్టెంబరు 6, 1980 నుండి కాపిటల్ ఇంటర్నేషనల్ లో పనిచేస్తున్నాడు. పాకిస్తాన్ మాజీ ప్రధాని బెనజీర్ భుట్టో ఆక్స్ఫర్డ్లో ఉన్న సమయంలో ఈ ఇద్దరిని పరిచయం చేశారని భావిస్తారు. తమకు పిల్లలు పుట్టలేదని ఆమె బాధ పడింది . వాళ్ళు నడక అంటే ఇష్టపడతారు. తమ సెలవు దినాలను క్రమం తప్పకుండా స్విస్ ఆల్ప్స్లో గడుపుతారు. మే క్రికెట్ అభిమాని కూడ్. జెఫ్రీ బాయ్‌కాట్ ఆమె అభిమాన క్రీడా హీరోల్లో ఒకరని చెప్పింది. ఆమెకు వంట అంటే ఇష్టం. ఆమెకు 100 కుకరీ పుస్తకాలు ఉన్నాయని చెప్పింది. ఆమె "చాలా మంచి కుక్" అని ఫిలిప్ చెప్పాడు.
థెరిసా మేరీ మే బ్రిటిష్ రాజకీయవేత్త. ఆమె 2016 నుండి 2019 వరకు యునైటెడ్ కింగ్డమ్ ప్రధాన మంత్రి, కన్జర్వేటివ్ పార్టీ నేతగా పనిచేసింది. మే 2010 నుండి 2016 వరకు హోం సెక్రటరీగా పనిచేసింది. 1997 నుండి మైడెన్‌హెడ్‌కు పార్లమెంటు సభ్యురాలు . సైద్ధాంతికంగా, ఆమె తనను తాను ఒకే-దేశం-సంప్రదాయవాదిగా పరిగణిస్తుంది. మార్గరెట్ థాచర్ తరువాత యునైటెడ్ కింగ్ డమ్ కు ప్రధానమంత్రిగా, కన్సర్వేటివ్ పార్టీకి నాయకురాలిగా వ్యవహరించిన రెండో మహిళ, థెరిసా.
హ్యూబర్ట్ బ్రాసియర్, జైదీ మేరీ లకు థెరెసా 1956 అక్టోబరు 1 న జన్మించింది. ఆమె తండ్రి చర్చ్ ఆఫ్ ఇంగ్లండులో మతాధికారి. మే తల్లి కన్సర్వేటివ్ పార్టీ మద్దతుదారు. 1981 ఆమె తండ్రి కారు ప్రమాదంలో చనిపోయాడు.మరుసటి సంబ్వత్సరం ఆమె తల్లి మరణించింది. తాను ఎంపీగా ఎన్నికవడం వాళ్ళు చూడలేకపోయారే అని థెరెసా బాధపడింది.
మే ప్రారంభంలో హేత్రోప్‌లోని స్టేట్ స్కూల్ అయిన హేత్రోప్ ప్రైమరీ స్కూల్‌ లోను, తరువాత బెగ్‌బ్రోక్‌లోని రోమన్ కాథలిక్ స్వతంత్ర పాఠశాల అయిన సెయింట్ జూలియానా కాన్వెంట్ స్కూల్ ఫర్ గర్ల్స్ లోనూ చదివింది .
ఆయన స్వస్థలం ఖమ్మం జిల్లాలో గంధంపల్లికు దగ్గర్లోని కొత్తపేట అనే గ్రామం. తండ్రి వ్యవసాయం చేసేవాడు. ఆనంద్ ప్రసాద్ తో సహా నలుగురు పిల్లలు. ఆనంద్ ప్రసాద్ చిన్నప్పటి నుంచి మెరిట్ విద్యార్థిగా ఉండేవాడు. అతన్ని ఐఏఎస్ అధికారిగా చూడాలన్నది తండ్రి కల. అతనికి పదిహేనేళ్ళ వయసులో ఉండగా తండ్రి మరణించాడు. పదో తరగతి తరువాత కొత్తగూడెం వచ్చి పారిశ్రామిక శిక్షణా సంస్థలో డ్రాఫ్ట్స్ మాన్ గా శిక్షణ తీసుకున్నాడు. పని చేస్తూనే ఐటీఐ పూర్తి చేశాడు. ఉద్యోగం కోసం హైదరాబాదుకు వచ్చాడు.
ఏడేళ్ళ పాటు పని చేసిన గాజు పరిశ్రమ నుంచి మారి సాగర్ సిమెంట్స్ లో అసిస్టెంట్ ఇంజనీరుగా చేరాడు. ఎనిమిదేళ్ళు అక్కడ పని చేసి మేనేజర్ హోదాలో అక్కడ రాజీనామా చేశాడు. ఒడిషాలో ఉద్యోగం కోసం సాగర్ సిమెంట్స్ కు రాజీనామా చేశాడు కానీ అక్కడికి వెళ్ళడం ఆరు నెలలు ఆలస్యమైంది. ఈ సమయంలో ఆయనకు సొంతంగా సిమెంటు పరిశ్రమ ప్రారంభించాలనే కోరిక కలిగింది. అలా గుంటూరు జిల్లా, దాచేపల్లి సమీపంలో రోజుకు నాలుగు వేల టన్నుల సామర్థ్యంతో సిమెంటు పరిశ్రమను ప్రారంభించాడు.
ఎర్రగడ్డ లోని గాజు పరిశ్రమలో ట్రైనీ డ్రాఫ్ట్స్ మెన్ గా చేరాడు. చదువుపై మమకారంతో అక్కడ పని చేస్తూనే మాసబ్ ట్యాంకు లోని పాలిటెక్నిక్ కళాశాల నుంచి నాలుగేళ్ళ పాటు రాత్రి తరగతులకు హాజరై డిప్లోమా పూర్తి చేశాడు. డిప్లోమా పూర్తయిన తర్వాత ఆంధ్రా విశ్వవిద్యాలయం నుంచి కరెస్పాండెన్సు కోర్సు ద్వారా బీ.ఏ పూర్తి చేశాడు. తర్వాత దూరవిద్య ద్వారా బీ.టెక్ కూడా పూర్తి చేశాడు.
వెనిగళ్ళ ఆనంద్ ప్రసాద్ ఒక ప్రముఖ వ్యాపారవేత్త, సినీనిర్మాత. భ‌వ్య క్రియేష‌న్స్‌ నిర్మాణ సంస్థ ద్వారా సినిమాలు నిర్మిస్తుంటాడు. భవ్య సిమెంట్స్ ఆయన స్థాపించిన వ్యాపార సంస్థ. శౌర్యం, వాంటెడ్, లౌక్యం ఆయన నిర్మించిన కొన్ని సినిమాలు.